Stanley Baldwin
B' e neach-poileataigs à Sasainn a bh' ann an Stanley Baldwin, 1ad Iarla Baldwin Bewdley (Bewdley, 3 an Lùnastal 1867–Stourport-on-Severn 14 an Dùbhlachd 1947). Bha e na phrìomhaire san Rìoghachd Aonaichte trì tursan: bho 1923 gu ruige 1924, eadar Andrew Bonar Law agus Ramsaigh MacDhòmhnaill, bho 1924 gu ruige 1929, agus mu dheireadh thall bho 1935 gu ruige 1937, eadar Ramsaigh MacDhòmhnaill agus Neville Chamberlain.

Rugadh e ann an Siorrachd Worcester far an robh athair, Alfred Baldwin, na neach-gnìomhachais is na BhP airson Siorrachd Worcester an Iar. Lean e e mar BhP ann an 1908 is chaidh e na bhall chaibineit David Lloyd George ann an 1921 mar cheann-suidhe Bòrd na Malairt, agus na sheansalair fo Andrew Bonar Law ann an 1922, a lean e mar phrìomhaire ann an 1923. Ghairm e taghadh coitcheann airson na Faoillich 1924, a chaill e, ach thill e an àite an riaghaltais Làbarach san Dàmhair 1924. Bha e na phrìomhaire rè na stailce coitcheann ann an 1926 is chaill e an taghadh coitcheann ann an 1929.

Thill e don riaghaltas ann an 1931 fo Ramsaigh MacDhòmhnaill is bhuannaich e an taghadh coitcheann an an 1935 is mar phrìomhaire mhol e gun do lèig Eideard VIII dheth an crùn. Lèig e fhèin a dhreuchd suas ann an 1937.

Iomraidhean

Prìomh-mhinistearan na Rìoghachd Aonaichte
Poileataigs
Daoine à Sasainn